Els pols celestes
El cel aparenta desplaçar-se per sobre dels nostres caps d'est a oest, realitzant un cicle complet al voltant del cel en 24 hores (sidèries). Aquest fenomen es deu a la rotació de la Terra sobre el seu eix. L'eix de rotació de la Terra interseca l'esfera celeste en dos punts. Aquests punts són els pols celestes. Amb la rotació de la Terra, aquests aparenten estar fixos al cel i la resta de punts semblen girar al seu voltant. Els pols celestes també són els pols del sistema de coordenades equatorials, aleshores això vol dir que tenen declinacions de +90 i -90 graus (per als pols celestes nord i sud, respectivament).
El pol nord celeste actualment té més o menys les mateixes coordenades que l'estrella Polaris (el qual és un nom llatí i significa estrella polar). Això torna a Polaris de molta utilitat per a la navegació: No tan sols està situada sempre al nord de l'horitzó, sinó que el seu angle d'altitud sempre és aproximadament igual que la latitud geogràfica de l'observador (no obstant això, Polaris només es pot veure des d'emplaçaments a l'hemisferi nord).
El fet que l'estrella Polaris estigui a prop del pol és pura coincidència. De fet, a causa de la precessió, Polaris només estarà a prop del pol durant una petita fracció del temps.
Exercicis:
Utilitzeu la finestra Cerca un objecte (F) per a localitzar a Polaris. Cal tenir en compte que la seva declinació és gairebé (tot i que no exactament) de +90 graus. Compareu la lectura de l'altitud quan es focalitzi sobre Polaris amb la latitud geogràfica del vostre emplaçament. Sempre estan a un grau l'una de l'altra. No estan exactament en el mateix lloc perquè Polaris no està exactament en el pol. (Podeu apuntar exactament al pol canviant a coordenades equatorials i prement la tecla del cursor amunt fins que el cel deixi de desplaçar-se).
Utilitzeu el botó de selecció de valors Pas temporal en la barra d'eines per a accelerar el temps fins a un pas de 100 segons. Podreu veure al cel sencer aparentar girar al voltant de Polaris, mentre que la mateixa Polaris romandrà estacionària.
Us havíem dit que el pol celeste és el pol del sistema de coordenades equatorials. Quin penseu que és el pol del Sistema de coordenades horitzontals (altitud o azimut)? (El Zenit).